435 forintra drágult a gázolaj
8 forinttal emelték az árat szerdán, a benziné nem változott, de így is 400 forint fölött van.
A Mol bruttó 8 forinttal emelte a gázolaj literenkénti nagykereskedelmi árát szerdán, a benzin ára nem változott.

Az emeléssel a gázolaj literje 435 forintra drágult. Az üzemanyagok ára legutóbb pénteken változott, a benzin 5 forintos emeléssel 406 forintra, a gázolaj 6 forintos emeléssel 427 forintra drágult.

Az autósok 50 forintos különbséget is tapasztalhatnak a töltőállomások árai között, ezért célszerű tájékozódni tankolás előtt.

A benzin ára 2012. április elején érte el csúcsát, akkor egy liter átlagosan 451 forintba került. A gázolaj literje 2012. január közepén volt a legdrágább, átlagosan 449 forint.
benzinár gázolaj benzináremelés gázolaj áremelkedés